CELEX: 62011FN0119
Language: el
Date: 2011-11-11 00:00:00
Title: Υπόθεση F-119/11: Προσφυγή-αγωγή της 11ης Νοεμβρίου 2011 — ZZ κατά Ευρωπαϊκής Επιτροπής

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/71
            
         
      Προσφυγή-αγωγή της 11ης Νοεμβρίου 2011 — ZZ κατά Ευρωπαϊκής Επιτροπής
      (Υπόθεση F-119/11)
      (2012/C 25/138)
      Γλώσσα διαδικασίας: η ιταλική
      
         Διάδικοι
      
      
         Προσφεύγων-ενάγων: ZZ (Tricase, Ιταλία) (εκπρόσωπος: Giuseppe Cipressa, δικηγόρος)
      
         Καθής-εναγομένη: Ευρωπαϊκή Επιτροπή
      
         Αντικείμενο και περιγραφή της διαφοράς
      
      Ακύρωση της σιωπηρής αποφάσεως της Επιτροπής να απορρίψει την αίτηση του προσφεύγοντος-ενάγοντος με αντικείμενο, αφενός, την καταβολή αποζημιώσεως για τη ζημία που ισχυρίζεται ότι υπέστη λόγω της παράνομης εισόδου υπαλλήλων της Επιτροπής στην υπηρεσιακή κατοικία του στη Λουάντα στις 14, 16 και 19 Μαρτίου 2002, και, αφετέρου, τη διαβίβαση των αντιγράφων των φωτογραφιών που ελήφθησαν κατά την είσοδο αυτή και την καταστροφή όλων των σχετικών με το γεγονός αυτό εγγράφων.
      
         Αιτήματα του προσφεύγοντος-ενάγοντος
      
      Ο προσφεύγων-ενάγων ζητεί από το Δικαστήριο Δημόσιας Διοίκησης:
      
                  —
               
               
                  να κηρύξει εκ του νόμου ανυπόστατη ή, επικουρικώς, να ακυρώσει την απόφαση της Επιτροπής περί απορρίψεως της αιτήσεως που υπέβαλε ο προσφεύγων-ενάγων στην αρμόδια για τους διορισμούς αρχή της Επιτροπής στις 6 Σεπτεμβρίου 2010, ανεξαρτήτως της μορφής της·
               
            
                  —
               
               
                  εφόσον είναι αναγκαίο, να κηρύξει εκ του νόμου ανυπόστατη ή, επικουρικώς, να ακυρώσει, ανεξαρτήτως της μορφής της, την πράξη με την οποία η καθής απέρριψε την από 6 Σεπτεμβρίου 2010 διοικητική ένσταση του προσφεύγοντος και, όσον αφορά την ακύρωσή της, την από 20 Μαρτίου 2011 διοικητική ένσταση·
               
            
                  —
               
               
                  να διαπιστώσει καθένα από τα ακόλουθα πραγματικά περιστατικά που συνέβησαν στις 14 Μαρτίου 2002, στις 16 Μαρτίου 2002 και στις 19 Μαρτίου 2002 ενάντια στη βούληση του προσφεύγοντος-ενάγοντος, ο οποίος ουδέποτε συναίνεσε και ουδόλως πληροφορήθηκε και γνώριζε ότι τα εν λόγω πραγματικά περιστατικά συνέβαιναν: (α) υπάλληλοι ή εντεταλμένοι της ΕΚ ΕΚ εισήλθαν δολίως και επανειλημμένως στην υπηρεσιακή κατοικία που του είχε παραχωρήσει η Επιτροπή στην περιοχή Bairro Azul, Rua Americo Julio de Carvalho 101-103 της Λουάντα (Αγκόλα), με διάρρηξη ή χρησιμοποιώντας κλειδιά που παρανόμως είχαν στην κατοχή τους ή χρησιμοποίησαν (β) τα πρόσωπα αυτά φωτογράφησαν το εσωτερικό της εν λόγω κατοικίας·
               
            
                  —
               
               
                  να διαπιστώσει τον παράνομο χαρακτήρα καθενός από τα προκαλέσαντα ζημία πραγματικά περιστατικά·
               
            
                  —
               
               
                  να διαπιστώσει τον παράνομο χαρακτήρα καθενός από τα πραγματικά περιστατικά που προκάλεσαν την επίμαχη ζημία·
               
            
                  —
               
               
                  να υποχρεώσει την ΕΚ να καταστρέψει τις φωτογραφίες·
               
            
                  —
               
               
                  να υποχρεώσει την ΕΚ να κοινοποιήσει την καταστροφή αυτή εγγράφως στον προσφεύγοντα-ενάγοντα, διευκρινίζοντας λεπτομερώς, μεταξύ άλλων, την ημερομηνία, τον τόπο εκτελέσεως και την ταυτότητα του υπαλλήλου που προέβη στην εν λόγω ενέργεια·
               
            
                  —
               
               
                  να υποχρεώσει την ΕΚ να καταβάλει στον προσφεύγοντα-ενάγοντα, προς αποκατάσταση της επίμαχης ζημίας, ποσό 20 000 ευρώ, ή κάθε ανώτερο ή κατώτερο ποσό που το Γενικό Δικαστήριο θα κρίνει δίκαιο και προσήκον, ήτοι: (α) 10 000 ευρώ για τις ζημίες που απορρέουν από τις παράνομες εισόδους στην υπηρεσιακή κατοικία στις 14 Μαρτίου 2002, στις 16 Μαρτίου 2002 και στις 19 Μαρτίου 2002· (β) 10 000 ευρώ για τις ζημίες που απορρέουν από την παράνομη λήψη φωτογραφιών·
               
            
                  —
               
               
                  να υποχρεώσει την ΕΚ να καταβάλει στον προσφεύγοντα-ενάγοντα, από την επαύριον της παραλαβής της από 6 Σεπτεμβρίου 2010 αιτήσεως και μέχρι την καταβολή του ποσού των 20 000 ευρώ, τόκους επί του εν λόγω ποσού με ετήσιο επιτόκιο 10 % και ετήσια κεφαλαιοποίηση·
               
            
                  —
               
               
                  να καταδικάσει την Επιτροπή στα δικαστικά έξοδα.